Ava Gardner

Ava Lavinia Gardner (* 24. Dezember 1922 in Smithfield, North Carolina; † 25. Januar 1990 in London, England) weer en US-amerikaansch Filmschauspelerin, de den gröttsten Spood in de 1950er Johren harr.

 Leven 
Ava Gardner wurr 1922 as Dochter vun en Farmer in en lütt ländlich Oort in North Carolina boren. 
Dör Privatfotos vun hör as Fotograf arbeiten Schwager keem Ava Gardner to eerst Filmverdrääg un speel mehrere Johren unbedüüden Nebenrullen, ehe se wegen hör good Utsehn un erotisch Utstrahlung to'n Glamour-Star upbaut wurr. 

Ehr Dörbröök schaff se 1946 al verführerische Femme fatale neben Burt Lancaster in Robert Siodmak sien Film noir-Klassiker Rächer der Unterwelt (The Killers). Internatschonal bekannt wurr se aber dör de Hemingway-Verfilmung Schnee am Kilimandscharo (The Snows of Kilimanjaro, 1952) mit Gregory Peck un dör Mogambo (1953) an de Siet vun Clark Gable. För hör Rull in  Mogambo kreeg se 1954 en Oscar-Nomineeren as best Hööftdorstellerin. In dat sülvig Johr speel Gardner in een vun hör bekanntst Rullen de tragische Titelheldin in Die barfüßige Gräfin (The Barefoot Contessa) neben Humphrey Bogart.

Af 1960 leeev  Ava Gardner in Europa un is later ok in Feernsehserien as Unter der Sonne Kaliforniens (Knots Landing) uptreeden.

1990 is Gardner nah mehreren Slaganfällen an de Folgen vun en Lungenentzündung in London storven. Bisett wurrn is se up den Sunset Memorial Park in Smithfield, North Carolina.

 Privatleven 
Kört nah hör Ankunft in Los Angeles hett Gardner den Schauspeler Mickey Rooney drapen, de bi MGM ünner Verdrag stunn. Se hemm an' 10. Januar 1942 heiraadt. Se weer dor 19 Johr old, Rooney 21 Johr. 1943 sünd se aber ok all weer schett wurrn. 

1945 hett Gardner den Jazzmusiker un Bandleader Artie Shaw heiraadt. De Ehe hull bit 1946 ok blots een Johr. Gardner wurr in de 1940er Jahren ok faken mit den Geschäftsmann un Piloten Howard Hughes in de Apenlichkeit sehn, weswegen man ok faken över en Verhältnis tüschen de beid spekuleert hett. Se sülvst schreev dorto in hör Autobiografie, dat Hughes hör faken inlaaden harr un ok groottügig Geschenke maakt hatt, se aber immer en ernsthaftere un sexuelle Beziehung to hüm aflehnt harr. 

Hör dart un letzt Ehe gung Gardner 1951 mit den Singer un Schauspeler Frank Sinatra in. Later schreev se in hör Autobiografie, dat he de Leev vun hör Leven ween weer. Sinatra wurr vun de Presse, vun Hollywood un de Kark veroordeelt, dat he sien Fru Nancy wegen Gardner verlaaten harr. Sien Karriere fung an, dorünner to lieden, Gardners dorgegen bleu up. Se hett hör Bekanntheit dorto bruukt, Sinatra 1953 en Rull in Verdammt in alle Ewigkeit (From Here To Eternity) to verschaffen, för de he denn den Oscar kreeg. Wiels disse Ehe wurr Gardner tweemal schwanger, leet aber up Grünnen vun hör Karriere bei Mal en Afdrieven vörnehmen. Gardner leet sück 1957 vun Sinatra scheeden un is nah Spanien översiedelt. Dor hett se Ernest Hemingway kennen lehrt, mit den se af dor en deep Früendschap verbunn. Dör hüm beinfloot fung se an, sück för Stierkämpe to interesseren. So hett se denn ok hör langjohrig Leevsten Luis Miguel Dominguín drapen.

mini|Ava Gardner-Statue in Tossa de Mar

 Filmografie (Utwahll) 
 Johr Titel Synchroonsnacker 1942 Reunion in France   1946 The Killers dt.: Rächer der Unterwelt Eva Vaitl 1947 The Huckstersdt.: Der Windhund und die Lady   1947 Singaporedt.: Singapur Antje Weisgerber 1947 One Touch of Venusdt.: Venus macht Seitensprünge Tina Eilers 1949 The Great Sinnerdt.: Der Spieler Tilly Lauenstein (Synchro 1956) 1949 The Bribedt.: Geheimaktion Carlotta Carola Höhn 1949 East Side, West Sidedt.: Verlorenes Spiel Edith Schneider 1951 Show Boatdt.: Mississippi-Melodie Edith Schneider 1951 Pandora and the Flying Dutchmandt.: Pandora und der fliegende Holänder Edith Schneider  Joseline Gossen, 2 Synchro 1983 1952 Lone Stardt.: Mann gegen Mann Edith Schneider 1952 The Snows of Kilimanjarodt.: Schnee am Kilimandscharo Edith Schneider 1953 Knights of the Round Tabledt.: Die Ritter der Tafelrunde Edith Schneider 1953 Ride, Vaquero!dt.: Verwegene Gegner Edith Schneider 1953 Mogambo Edith Schneider 1954 The Barefoot Contessadt.: Die barfüßige Gräfin Edith Schneider 1956 Bhowani Junctiondt.: Knotenpunkt Bhowani Edith Schneider 1957 The Little Hutdt.: Die kleine Hütte Agi Prandhoff 1957 The Sun Also Risesdt.: Zwischen Madrid und Paris Edith Schneider 1958 The Naked Majadt.: Die nackte Maja Eva Katharina Schultz 1959 On the Beachdt.: Das letzte Ufer Edith Schneider 1959 The Angel Wore Reddt.: Glut   1962 55 Days at Pekingdt.: 55 Tage in Peking Eleonore Noelle 1963 The Night of the Iguanadt.: Die Nacht des Leguan Tilly Lauenstein 1963 Seven Days in Maydt.: Sieben Tage im Mai Gisela Trowe 1965 The Bibledt.: Die Bibel Eva Katharina Schultz 1968 Mayerling Eva Vaitl 1970 Tam-Lin   1972 The Life and Times of Judge Roy Beandt.: Das war Roy Bean Dagmar Altrichter 1974 Earthquakedt.: Erdbeben Gisela Trowe 1975 Permission to Killdt.: Vollmacht zum Mord Eva Katharina Schultz 1976 The Blue Birddt.: Der blaue Vogel Dagmar Altrichter 1976 Cassandra Crossingdt.: Treffpunkt Todesbrücke Dagmar Altrichter 1977 The Sentineldt.: Hexensabbat Bettina Schön 1979 City on Firedt.: Stadt in Flammen   1980 The Kidnapping of the Presidentdt.: Die Entführung des Präsidenten   1982 Regina Domadt.: Regina   1984 A.D.dt.: Anno Domini   1985 The Long Hot Summer (TV-Film)dt.: Flammender Sommer Bettina Schön 1986 Haremdt.: Rebell der Wüste  

 Literatur 
 Peter Evans mit Ava Gardner: Ava Gardner – The Secret Conversations. Simon & Schuster, New York City, USA 2013, ISBN 978-1-451627695.

 Weblenken 


 DNB-Katalog]
 Ava Gardner Portrait bi film-zeit.de
 Ava Gardner Biografie bi WHO'S WHO
 Ava Gardner bi steffi-line.de

 Enkeld Nahwiesen 

Kategorie:Fru
Kategorie:Börger von de USA
Kategorie:Schauspeler
Kategorie:Boren 1922
Kategorie:Storven 1990